KSL รายได้ลด-ต้นทุนพุ่ง ฉุดกำไรไตรมาส 2/62 รูด 40% เหลือ 416 ลบ.
KSL รายได้ลด-ต้นทุนพุ่ง ฉุดกำไรไตรมาส 2/62 รูด 40% เหลือ 416 ลบ. จากปีก่อนกำไร 688 ลบ. ขณะที่งวด 6 เดือน กำไรลดลง 38.64% มาที่ 508.56 ลบ. จากปีก่อนกำไร 828.76 ลบ.
14 มิ.ย. 2562

บริษัท น้ำตาลขอนแก่น จำกัด (มหาชน) หรือ KSL รายงานผลการดำเนินงานประจำไตรมาส 2/62 สิ้นสุด ณ วันที่ 31 ม.ค.62 ดังนี้

โดยผลการดำเนินงานในไตรมาสดังกล่าว มีผลกำไรลดลง เนื่องจากรายได้รวมลดลง เกิดจากราคาขายโดยเฉลี่ยลดลงจาก 13,540 บาทต่อตัน เป็น 12,657 บาทต่อตัน หรือลดลง 7% และปริณการขายไตรมาส 2/62 ลดลงจำก 160,774 ตัน ในปีก่อน เป็น 156,991 ตัน หรือลดลง 2%
ทั้งนี้ สาเหตุหลักของการลดลงของราคาขายเฉลี่ย เนื่องจากความผันผวนของราคาน้ำตาลตลาดโลก ซึ่งราคามีการปรับตัวลดลงในปัจจุบันราคาอยู่ที่ระดับ 12 – 13 เซนต์ต่อปอนด์ ซึ่งเป็นผลมาจากผลผลิตน้ำตาลในปี 2561 ที่ทั่วโลกมีมากขึ้น ยังส่งผลต่อราคาน้ำตาลในปีนี้ จึงมีผลสุทธิให้รายได้รวมลดลง ในขณะที่ภาพรวมต้นทุนขายสินค้าและบริการลดลงน้อยกว่ารายได้รวมที่ลดลงจึงมีผลสุทธิให้กำไรขั้นต้นลดลงรายได้อื่น
อีกทั้ง รายได้อื่นลดลง สาเหตุหลักเนื่องจากในไตรมาสที่ 2/62 บริษัทมีรายได้จากงานบริการชาวไร่ลดลงเมื่อเทียบกับงวดเดียวกันของปีก่อน จึงมีผลสุทธิให้รายได้อื่นลดลงจาก 124 ล้านบาท เป็น 111 ล้านบาท
ขณะที่บริษัทมีต้นทุนในการจัดจำหน่ายสูงขึ้นเมื่อเทียบกับช่วงเดียวกันของปีก่อน จาก 374 ล้านบาท เป็น 497 ล้านบาท สาเหตุหลักเนื่องจากปริมาณการขายน้ำตาลภายในประเทศสูงกว่างวดเดียวกันของปีก่อน ซึ่งการขายน้ำตาลภายในประเทศต้องจ่ายเงินนำส่งกองทุนอ้อยและน้ำตาล จึงมีต้นทุนในการจัดจำหน่ายเพิ่มขึ้น เนื่องจากในไตรมาส 2/62 อัตราดอกเบี้ยสูงกว่างวดเดียวกันของปีก่อน ส่งผลให้บริษัทมีต้นทุนทางการเงินสูงขึ้น โดยเพิ่มขึ้นจาก 159 ล้านบาทเป็น 183 ล้านบาท